 I-UKZN Ibalwa Namanyuvesi Ayikhulu Avelele School of Health SciencesHome News I-UKZN Ibalwa Namanyuvesi Ayikhulu AveleleI-UKZN Ibalwa Namanyuvesi Ayikhulu AvelelePosted on February 26, 2019 Edited April 9, 2019 by shs-adminAmakhempasi ase-UKZNI-UKZN ibalwa namanyuvesi avelele ayikhulu amazwe asathuthuka ngokomnotho ngokohlu olusanda kukhishwa yi-Times Higher Education i-THE.INyuvesi ikleliswe yaba ngeyama-49 kwi-Emerging Economies Ranking 2019 ye-THE.Amanye amanyuvesi aseNingizimu Afrika akulolu hlu yi-University of Cape Town iyisishiyagalolunye, i-University of Witwatersrand endaweni ye-11, i-University of Stellenbosch endaweni yama-24, i-University of Pretoria endaweni yama-78 ne-University of Johannesburg endaweni yama-99.I-Tsinghua University yase-China yiyo eseqhulwini, kulandele i-Peking University endaweni yesibili. Kulolu hlu i-China inamanyuvesi angama-72 ezikhungweni zemfundo ezingama-440 ezibaliwe, kuthi i-India ibe namanyuvesi angama-49.I-Emerging Economies Rankings iqhathanisa amanyuvesi emazweni angama-43 athathwa njengamazwe asathuthuka, okubalwa kuwo i-Brazil, i-India, i-Mexico, i-Taiwan, i-Turkey ne-Czech Republic.I-Emerging Economies Ranking isebenzisa uhlelo olufanayo nolwe-World University Rankings oluhlola ukufundisa, ukucwaninga, umphumela wocwaningo, inzuzo yomkhakha nokubheka ngeso lezomhlaba, kodwa kube sekushintsha kancane kubhekwa ukufana kwaleli qoqo lamanyuvesi.Isiyonke indlela esetshenziswe kwi-THE Rankings 2019 itholakala lapha.Ukubheka ukuthi i-UKZN imise kanjani uma iqhathaniswa namanye amanyuvesi ngonyaka wama-2018, bheka ku: Amagama: nguSinegugu Ndlovu 